vijaytimes: मत प्राप्त करने के लिए जातीय, साम्प्रदायिक और धार्मिक भावना का परोक्ष या अपरोक्ष रुप से नही लिया जाएगा सहारा
मत प्राप्त करने के लिए जातीय, साम्प्रदायिक और धार्मिक भावना का परोक्ष या अपरोक्ष रुप से नही लिया जाएगा सहारा
जौनपुर। जिला मजिस्ट्रेट सर्वज्ञराम मिश्र ने राज्य निर्वाचन आयोग उ0प्र0 नगरीय निकाय सामान्य निर्वाचन 2017 आदर्श आचार संहिता लागू है राज्य निर्वाचन आयोग द्वारा नगरीय निकाय सामान्य निर्वाचन 2017 हेतु अधिसूचना 27 अक्टूबर को जारी कर दी गयी है तत्काल प्रभाव से निर्वाचन प्रक्रिया के समाप्त होने तक समस्त नगरीय निकाय क्षेत्रों में आदर्श आचार संहिता लागू रहेगी।
सभी राजनीतिक दल/उम्मीदवार/प्रतिनिधि निर्वाचन के दौरान ऐसा कोई कार्य लिखकर, बोलकर अथवा किसी प्रतीक के माध्यम से नही करेंगे जिससे किसी धर्म (मजहब), सम्प्रदाय, जाति या सामाजिक वर्ग एवं राजनीतिक दल/उम्मीदवार/राजनीतिक कार्यकर्ताओं की भावना आहत हो या उससे विभिन्न वर्गो/दलों/व्यक्तियों के बीच तनाव उत्पन्न हो।
मत प्राप्त करने के लिए जातीय, साम्प्रदायिक और धार्मिक भावना का परोक्ष या अपरोक्ष रुप से सहारा नही लिया जाएगा। निर्वाचन के दौरान एस.एम.एस./सोशल मीडिया पर आपत्तिजनक सन्देशों का प्रेषण किया जाना प्रतिबन्धित है। निर्वाचन के दौरान सत्ताधारी दल के मंत्री शासकीय दौरो को चुनाव प्रचार के कार्य से नही जोडेंगे और न ही शासकीय तंत्र अथवा कर्मचारियों का उपयोग करेंगे। भारत सरकार या राज्य सरकार के मंत्री किसी मतदान केन्द्र पर मतदाता होने के अतिरिक्त अन्य किसी हैसियत से प्रवेश नही करेंगे।